CELEX: 62021CN0513
Language: hu
Date: 2021-08-19 00:00:00
Title: C-513/21. sz. ügy: A Törvényszék (kibővített negyedik tanács) T-514/19. sz., DI kontra EKB ügyben 2021. június 9-én hozott ítélete ellen DI által 2021. augusztus 19-én benyújtott fellebbezés

2022.1.24.   
            
            
               HU
            
            
               Az Európai Unió Hivatalos Lapja
            
            
               C 37/6
            
         
      A Törvényszék (kibővített negyedik tanács) T-514/19. sz., DI kontra EKB ügyben 2021. június 9-én hozott ítélete ellen DI által 2021. augusztus 19-én benyújtott fellebbezés
      (C-513/21. sz. ügy)
      (2022/C 37/10)
      Az eljárás nyelve: angol
      
         Felek
      
      
         Fellebbező: DI (képviselő: L. Levi ügyvéd)
      
         A másik fél az eljárásban: Európai Központi Bank
      
         A fellebbező kérelmei
      
      A fellebbező azt kéri, hogy a Bíróság:
      
                  —
               
               
                  helyezze hatályon kívül a megtámadott ítéletet;
               
            
                  —
               
               következésképpen adjon helyt a fellebbező kérelmeinek:
                              —
                           
                           
                              semmisítse meg az EKB igazgatóságának 2019. május 7-i, felmondási idő nélkül fegyelmi okból történő elbocsátásról szóló határozatát;
                           
                        
                              —
                           
                           
                              semmisítse meg az EKB igazgatóságának 2019. június 25-i azon határozatát, amelyben megtagadta, hogy a büntetőeljárás lezárultát követően újból megnyissa a fegyelmi eljárást;
                           
                        
                              —
                           
                           
                              mindenképpen rendelje el a fellebbezőt ért, méltányosan 20 000 euróra becsült nem vagyoni kár megtérítését;
                           
                        
                              —
                           
                           
                              rendelje el az összes költség megtérítését.
                           
                        
            
                  —
               
               
                  az EKB-t kötelezze mind az elsőfokú, mind a fellebbezési eljárás költségeinek viselésére.
               
            
         Jogalapok és fontosabb érvek
      
      A megfellebbezett ítélet téves jogalkalmazáson alapul a megtámadott határozatok kibocsátója hatáskörének hiányára vonatkozó első kereseti kérelem elutasítása miatt.
      A megfellebbezett ítélet téves jogalkalmazáson alapul a személyzeti szabályzat 8.3.2. cikkének és a jogbiztonság elvének megsértésére vonatkozó második kereseti kérelem elutasítása miatt.
      A megfellebbezett ítélet téves jogalkalmazáson alapul az ártatlanság vélelmének és a Charta 48. cikkének a megsértésére vonatkozó hetedik kereseti kérelem elutasítása miatt.
      A megfellebbezett ítélet téves jogalkalmazáson alapul a személyzeti szabályzat 8.3.7. cikkének és az Európai Unió Alapjogi Chartájának 41. cikkében rögzített pártatlanság elvének megsértésére vonatkozó negyedik jogalap elutasítása miatt.
      A megfellebbezett ítélet téves jogalkalmazáson alapul a nyilvánvaló értékelési hibák elkövetésére vonatkozó hatodik jogalap elutasítása miatt.